hotchpotch/miracl-hf-unified huggingface dataset:
Oldenburginhevonen
Oldenburginhevonen on saksalainen puoliverirotu. Se on saksalaisista puoliverisistä raskasrakenteisin, mutta urheilullinen ja menestyksekäs kilparatsu.
Oldenburginhevonen on atleettinen, melko kookas hevonen, jolla on kaikki ominaisuudet mitä nykypäivän urheiluhevonen vain voi tarvita. Se menestyy kaikissa ratsastuksen olympialajeissa, erityisesti kouluratsastuksessa kansainvälisillä tasolla saakka ja soveltuu näyttävien liikkeidensä ansiosta hyvin myös vaunuhevoseksi.
Oldenburginhevosen säkäkorkeus on noin 162–178 cm ja se on väriltään yleensä ruunikko tai musta. Sillä on tavallinen mutta viehättävä pää ja pään liittymä on joskus paksu. Sen ilme on rehellinen ja aito. Pitkä ja paksuhko kaula kertoo vaunuhevosalkuperästä. Lavat ovat hyvät, mutteivät yhtä pitkät kuin täysiverisellä eivätkä nämä hevoset ole kovin nopeita. Rintakehä on poikkeuksellisen syvä ja leveä. Selkä on vahva ja lautanen hyvin kehittynyt. Voimakkaan takaosan ansiosta oldenburginhevoset hyppäävät hyvin ja ovat taitavia kouluratsuja. Jalat ovat lyhyet ja vahvat, nivelet suuret ja etusäären ympärysmitta 23 cm. Kaviot ovat hyvälaatuiset. Liikkeet ovat tahdikkaat, joustavat ja suorat. Joillakin oldenburginhevosilla etujalkojen liikkeet ovat yhä vaunuhevosille tyypillisesti korkeat. Luonteeltaan oldenburginhevonen on kiltti ja tottelevainen.
Kreivi Anton Günther von Oldenburg kehitti oldenburginhevosrodun jo 1600-luvulla. Rodun kantavanhemmat olivat friisiläishevosia, ja oldenburginhevonen jalostettiinkin alun perin raskaaksi vaunuhevoseksi. 1800-luvulla rakennetta alettiin keventää jalostamalla rotua muun muassa täysiveri- ja hannoverinhevosristeytyksillä. Syntynyt lämminverityyppisempi oldenburginhevonen soveltui työhön, ajoon ja armeijan käyttöön. Myöhemmin rakennetta on edelleen kevennetty muun muassa täysiveriristeytyksillä.
Tunnettuja oldenburginhevosia ovat muiden muassa kouluratsut "Donnerhall", joka saksalaisen Karin Rehbeinin ratsastamana menestyi Euroopan- ja maailmanmestaruuskilpailuissa ja toimi myöhemmin siitosoriina, ja "Bonfire", joka hollantilaisen Anky van Grunsvenin ratsastamana saavutti muun muassa olympiakultaa ja maailmanmestaruuden sekä viisi maailmancupin finaalivoittoa.
Oldenburginhevonen Hevosmaailma.netissä
Barbara Parkins
Barbara Parkins (s. 22. toukokuuta 1942 Vancouver, Brittiläinen Kolumbia) on kanadalainen televisio- ja elokuvanäyttelijä.
Parkins oli 16-vuotias muuttaessaan Los Angelesiin, jossa hän pääsi Hollywoodiin ja sitä kautta aloitti näyttelijänuransa. Hänen aiempia töitään olivat olleet laulaminen ja tanssiminen yökerhoissa. Hän on esiintynyt muun muassa televisiosarjoissa "Lahjomattomat", "Perry Mason yllättää" ja "Peyton Place" sekä Jacqueline Susannin elokuvassa "Nukkelaakso". Hän oli mukana myös osittain Suomessa kuvatussa elokuvassa "Kremlin kirje" (1970).
Jacqueline Susann
Jacqueline Susann (20. elokuuta 1918 Philadelphia, Pennsylvania – 21. syyskuuta 1974 New York) oli yhdysvaltalainen kirjailija. Yksi hänen tunnetuimmista teoksistaan on romaani "Nukkelaakso", kirja joka mursi myyntiennätykset ja poiki vuonna 1967 samannimisen elokuvan ja lyhytikäisen TV-sarjan.
Dory Previn
Dorothy Veronica ”Dory” Previn (synt. "Langdon"; 22. lokakuuta 1925 – 14. helmikuuta 2012) oli yhdysvaltalainen laulaja-lauluntekijä ja runoilija.
Previn sanoitti 1960-luvulla ja 1970-luvun alussa useita elokuvien tunnussäveliä, kuten elokuvan "Nukkelaakso" soundtrackin. Hän oli ensimmäisen miehensä André Previnin kanssa kahdesti Oscar-ehdokkaana elokuvasävellyksistään ja kerran Fred Karlinin kanssa. Previn julkaisi yhteensä seitsemän albumia. Hänen uransa jatkui 1980-luvulle. Previn kiersi Euroopassa ensimmäisen kerran vasta 1970-luvun lopussa voitettuaan lentopelkonsa.
Previn oli naimisissa André Previnin kanssa 1959–1970. Hänen toinen miehensä oli Joby Baker.
K1 MBT
K1 MBT "(Type 88)" on Etelä-Korean armeijan käytössä oleva taistelupanssarivaunu, jonka on kehittänyt General Dynamics Land Systems Division. K1-taistelupanssarivaunu oli vastaus Etelä-Korean armeijan vaatimuksiin omasta taistelupanssarivaunusta. Ensimmäiset 2 prototyyppiä valmistettiin Yhdysvalloissa vuonna 1983 ja sarjatuotannosta vastasi Hyundai Precision Et Ind Co Ltd. 1000 K1-taistelupanssarivaunua on valmistettu.
Myöhemmin vaunutyypistä tehtiin edellistä suuremman tykin saanut kehitysversio "K1A1". Vaunutyypeissä on joitain M1 Abrams -vaunujen suojauksiin ja ammunnanhallintaan liittyviä ominaisuuksia, ja näissä on NBC-suojaus ABC-aseita vastaan.
Tämän panssarivaunuaseen seuraaja on K2 Black Panther, jonka pääase on sama kuin K1A1:ssa. Se on 120 mm sileäputkinen kanuuna.
Miehistö
Aseistus
Mitat
Taistelumassa
Telapaine
Nopeus
Toimintamatka
Panssarointi
Koneisto
Dead Man
Dead Man on Jim Jarmuschin ohjaama ja käsikirjoittama vuonna 1995 ilmestynyt lännenelokuva. Täysin mustavalkoisen elokuvan pääosia esittävät muun muassa Johnny Depp, Gary Farmer ja Robert Mitchum. Musiikin elokuvaan on tehnyt Neil Young. Elokuvassa on myös monia englanniksi kääntämättömiä lauseita ja vitsejä erilaisilla intiaaniheimokielillä.
Elokuvassa kirjanpitäjä William Blake (Johnny Depp) matkaa Machine-nimiseen kylään etsimään töitä. Kylässä hän sotkeutuu murhaan, ja tulee myös itse ammutuksi. Blake lähtee pakomatkalle, ja saa matkakumppanikseen intiaani Nobodyn, joka uskoo Blaken olevan kuuluisa runoilija William Blake.
Kona
Kona viittaa muun muassa seuraaviin asioihin:
Claudio Arrau
Claudio Arrau León (6. helmikuuta 1903 – 9. kesäkuuta 1991) oli chileläis-yhdysvaltalainen pianisti. Hänen repertuaarinsa ulottui barokkimusiikista 1900-luvun teoksiin. Hän toimi muun muassa Philip Lorenzin ja Garrick Ohlssonin opettajana.
Arrau syntyi Chillánissa silmälääkäri Carlos Arraun ja Lucrecia Leónin pojaksi. Hän antoi ensimmäisen konserttinsa 5-vuotiaana. 7-vuotiaana hän pääsi saamiensa apurahojen turvin opiskelemaan Saksaan Martin Krausen johdolla. 12-vuotiaana Arrau soitti Franz Lisztin "Transkendentaaliset etydit", joita pidetään monesti yhtenä teknisesti hankalimmista pianolle sävelletyistä sarjoista. Vuonna 1937 hän meni naimisiin mezzosopraano Ruth Schneiderin kanssa. Pari sai kolme lasta. Helmikuussa 1979 Arrausta tuli Yhdysvaltain kansalainen. Hän kuoli Mürzzuschlagissa, Itävallassa vuonna 1991.
Arrau levytti Robert Schumannin koko pianomusiikkituotannon. Sen lisäksi hänet tunnetaan muun muassa Beethovenin, Mozartin, Brahmsin, Lisztin ja Debussyn teosten tulkinnoistaan.
Suojakaasu
Suojakaasua käytetään suojaamaan materiaalia ilmakehän kaasujen vaikutukselta. Suojakaasuja käytetään muun muassa elintarviketeollisuudessa ja hitsauksessa. Myös esimerkiksi hehku- ja halogeenilampun kuvun sisällä on suojakaasua pidentämässä hehkulangan käyttöikää.
Elintarvikkeita pakataan suojakaasuun, jotta ne säilyisivät pidempään. Suojakaasupakkaamisen () tehtävä on ehkäistä bakteerien kasvua sekä hidastaa tai estää entsymaatiset reaktiot, jotka voivat muuttaa elintarvikkeen aistittavia ominaisuuksia. Suojakaasun käytöllä kemiallisten säilöntä- ja lisäaineiden määrää tuotteissa voidaan vähentää. Elintarvikkeiden suojakaasuina käytettään ilmakehästä löytyviä kaasuja: typpeä, happea ja hiilidioksidia tai näiden seoksia. Eri elintarvikkeille on erilaiset kaasuseokset. Useimmiten suojakaasun halutaan syrjäyttävän hapen ja estävän näin erilaiset hapettumisreaktiot, mutta esimerkiksi naudan jauhelihan suojakaasuna käytetään juuri happea, jotta lihan punainen väri säilyy. Suurpakkauksiin voidaan lisätä säilyvyyden pidentämiseksi runsaasti hiilidioksidia.
Suojakaasuja voidaan käyttää vain pakkauksiin, joiden materiaali ei läpäise kaasuja ja jotka voidaan sulkea tiiviisti. Kun pakkaus avataan tai se rikkoutuu, suojakaasu poistuu ja sen teho lakkaa. Elintarvikkeiden pakkausmerkinnöillä ilmoitetut säilyvyysajat (”parasta ennen”, ”viimeinen käyttöpäivä” ym.) on laskettu oikein varastoiduille ehjille pakkauksille.
Joissakin elintarvikepakkauksissa, kuten sipsipusseissa, käytetään suojakaasua myös pullistamaan pakkausta ja tekemään siitä näin paremmin iskuja kestävän.
Kuuma metalli hapettuu reagoidessaan ilmassa olevan hapen kanssa, samaten sulaan metalliin seostuu happea. Reaktio estetään syrjäyttämällä happi inertillä tai pelkistävällä kaasulla.
Hitsauksessa suojakaasua käytetään, jotta sula metalli ei palaisi ilman hapessa. Suojakaasu estää myös ilmassa olevan hapen (O) muuttumisen otsoniksi (O) valokaarihitsauksessa. Suojakaasuina käytetään jotain inerttiä ja sähköä johtavaa kaasua, yleensä hiilidioksidia, argonia tai heliumia sekä näiden seoksia.
Valussa sula metalli voidaan peitostaa hiutalegrafiitilla tai puuhiilellä, jotka palaessaan muodostavat metallin päälle hiilimonoksidi ja -dioksidikaasukerroksen.
Launo
Launo on suomalainen miehen etunimi.
Launon nimipäivä on 7. heinäkuuta. Silloin on myös Klaun nimipäivä.
Launo on todennäköisesti muunnelma nimestä Klaus, mutta sitä on arveltu myös Laurentius-nimen vastineeksi.
Launo ei ole kovin yleinen nimi. Launoiksi on vuoden 2009 loppuun mennessä nimetty Suomessa lapsia noin 130, joista 2000-luvulla syntyneitä 7.
Makan
Makan oli luultavasti nykyisessä Omanissa sijainnut
vanhan ajan maa, josta tuotiin laivoilla kuparia ja mustaa dioriittia Mesopotamiaan. Kuparikaupan suurin kukoistus oli noin 2300-1800 eaa.
Luultavasti Pohjois-Omanissa lähellä Hormuzinsalmea sijainneesta Makanista käytettiin myös nimiä Maga ja Makkan. Osa Makania on saattanut olla Omania vastapäätä vanhassa Persian provinssissa Maka. Orjat louhivat kaivoksissa tuottaen alueen ylimystölle kauppatavaraa.
Makan mainitaan noin 2300 eaa. Sumerin alueen akkadilaisissa teksteissä. Lagašin alueen kuningas Gudea hanki Makanista dioriittia. Makan kävi kauppaa myös uussumerilaisen Urin kolmannen dynastian kanssa. Luultavasti kauppa jatkui ainakin vuoteen 1300 eaa., mutta heikenneenä 1800 eaa. tapahtuneen Induskulttuurin romahduksen jälkeen.
Yleensä Makanina pidetään Omanin pohjoisosassa ja Arabiemiirikuntien liiton itäosissa lähellä Hormuzinsalmea olevaa aluetta, jolta on löydetty muinaisia raunioita. Makaniin saattoi kuulua myös Iranin rannikolla olevat vastapäiset ja lähiosat. Toiset tutkijat ovat ajatelleen Makanin olleen Afrikassa Nubiaan ja Sudaniin sekä Iraniin ja Pakistanin. Joka tapauksessa Omanin pohjoisosan rannikolla Ras al Haddin niemestä Dubaihin Jabal al Akhdarin vuorten pohjoispuolella ja rinteillä oli muinaisia asutuksia, joihin liittyi kuparikaivostoimintaa, jossa orjat louhivat metallia ylimystön rikastuttamiseksi. Eräs vuori on louhittu pois, pelkkä suuaukko jäänyt jäljelle. Noin 2450 eaa. Lagašin Ur-nanshe mainitsee Makanin kuparin.
Noin 2269–2255 Mesopotamian Akkadin hallitsija Manishtusu lähetti Makaniin joukkoja, samoin Naram-Sin 2254–2218 luultavasti turvatakseen kuparikaupan. Kauppateiden turvaaminen oli luultavasti tärkein Akkadin laajenemissotien syy. Lagašin Gudea haetutti kuparia ja dioriittia Makanista.
Virallisesti Makan on Umm-an-narin kulttuuri 2700–2000 eaa. itäisessä Arabiemiirikuntien liitossa ja Pohjois-Omanissa Batinahin alueella Omanin rannikolla. Omanista on löydetty muun muassa kivinen minizikkurrat, pieni porraspyramidi, jollaiset ovat Mesopotamialle tyypillisiä. Makanin kulttuuria on tutkinut muun muassa arkeologi Geoffrey Bibby. Alueella on ollut toimintaa ainakin 6000 eaa. päätellen leiritulien jäänteistä. Maskatin läheltä löydetty kalastajakylä oli Ras al Hamra oli perustettu 5000 eaa. 4500 eaa. Pohjois-Omanissa alettiin tuottaa omaa keramiikkaa.
Keskisellä ja/tai myöhäisellä Ubaid-kaudella alueella kävi mesopotamialaisia. Noin 2500–2000 eaa. on löydetty mm keramiikkaa ja silloin oli laajaa kuparilouhintaa esimerkiksi sisämaan Maysarin keidaskylän lähellä. 2500–1500/1300 eaa. käytettiin Shisurin linnoitusta Dhofarin alueella. Rannikon Ras-al-Jinziä asuttiin 2300–1210 eaa. Indus-sinetti on löydetty Ras al-Junayzista. Koko Omanin alueen kuparituottotoiminta oli huipussaan noin 2200–1900 eaa., jolloin tuotettiin 2000–4000 tonnia kuparia. Yksi laiva kykeni kuljettamaan 20 tonnia. Kuparikauppa heikkeni Induskulttuurin romahdettua. Wadi Suqin varhainen 2000–1600 ja myöhäinen kausi 1600–1300 merkitsivät siirtymäkautta 1300–300 eaa. rautakauteen.
Centre-Est
Centre-Est on hallintoalue Burkina Fasossa. Sen pääkaupunki on Tenkodogo. Vuoden 2006 väestönlaskennan mukaan alueella on 1 132 016 asukasta.
Sen pinta-ala on 14 656 tai 14 710 neliökilometriä.
Vuonna 2001 perustettu alue käsittää 6,7 prosenttia Burkina Fason pinta-alasta. Se rajoittuu lännessä Centre-Sudin ja Plateau-Centralin, pohjoisessa Centre-Nordin ja idässä Estin alueisiin sekä etelässä Togoon ja Ghanaan.
Maisemaa leimaavat ylängöt, tasangot ja alangot. Jokia ovat Nakambé eli Valkoinen-Volta, Nazinon eli Punainen-Volta, Noaho, Oualé ja Nigerin vesistöön kuuluva Sirba. Alueella sijaitsee Bagrén tekojärvi vesivoimaloineen. Hyötykaivannaisiin kuuluvat kupari, kulta, mangaani, lyijy, kyaniitti, talkki, arseeni ja grafiitti.
Ilmasto on pohjoisessa sudanilais-sahelilainen ja etelässä sudanilainen. Vuotuinen sademäärä on 750–1000 millimetriä. Lämpötilat vaihtelevat 22 ja 32 asteen välillä.
Kasvillisuus on pensas- ja metsäsavannia ja galleriametsiä. Alueella sijaitsevat Ouilingorén, Sitengan ja Yakalan metsäalueet, joiden yhteispinta-ala on 2 440 hehtaaria.
Alueeseen kuuluu kolme provinssia, 30 departementtia, kuusi kaupunkikuntaa, 24 maalaiskuntaa ja 676 kylää. Provinssit ovat Boulgou, Koulpélogo ja Kouritenga. Kaupunkeja ovat niiden keskuspaikat Tenkodogo, Ouargaye ja Koupéla sekä Bittou, Garango ja Pouytenga.
Alueella asuu 8,1 prosenttia Burkina Fason väestöstä. Kaupunkiväestön osuus on 17,5 prosenttia (koko maassa 22,7 %).
Asukkaat ovat etupäässä bisoja, moseja, fulbeja ja kusaseja. Lisäksi on jonkin verran djulia ja gurmia. Puhutuimmat kielet ovat moore (45,1 %), bisa (32,4 %), fulani (7,3 %) ja kusasi (1,2 %). Moorea puhutaan varsinkin kaupungeissa (67,5 %). Muslimeja on 71,4, katolisia 21,2, animisteja 5,0 ja protestantteja 1,8 prosenttia.
Alueen läpi kulkevat Ouagadougousta Niameyhin ja Togoon johtavat maantiet. Tenkodogosta on 185 kilometriä Ouagadougouun.
Väestöstä lähes 90 prosenttia harjoittaa maanviljelyä ja karjanhoitoa. Tärkeimmät viljelykasvit ovat hirssi, durra, maissi, riisi ja maapähkinä. Alue on Burkina Fason toiseksi suurin riisin tuottaja. Muita elinkeinoja ovat kaupankäynti, käsityöammatit ja kullankaivu. Provinssien pääkaupungit ovat tärkeitä rajakaupan keskuksia. Teollisuutta on hyvin vähän.
Matkailunähtävyyksiä ovat mosihallitsija Zoungranan hauta Komtoègassa, Boulgoun ja Gourgoun kukkulat, Kulbaléjoki sekä alueen kansanjuhlat. Majoituspalveluja on kehitetty varsinkin Boulgoun provinssissa.
Jeremy Roenick
Jeremy Shaffer Roenick (s. 17. tammikuuta 1970 Boston, Massachusetts, Yhdysvallat) on yhdysvaltalainen NHL:ssä pitkän uran tehnyt jääkiekkoilija. Parhaimmillaan keskushyökkääjänä pelaava Roenick oli Chicago Blackhawksin riveissä 1990-luvun alussa, jolloin amerikkalaissentteri ylitti kolmasti sadan runkosarjatehopisteen rajan.
Roenick on pelanut yhteensä 1363 NHL-ottelua, tehnyt yhteensä 513 maalia, syöttänyt yhteensä 703 ja kerännyt tehopisteitä 1216 kappaletta. Häntä pidetään yhtenä parhaista pelaajista, jotka eivät ole voittaneet Stanley Cupia. Roenick pelasi yhden kerran Stanley Cupin finaaleissa kaudella 1991–92, jolloin Chicago hävisi Pittsburgh Penguinsille.
Chicago Blackhawks varasi Roenickin ensimmäisen kierroksen kahdeksantena vuoden 1988 varauskierroksella. Roenick aloitti NHL:ssä kautena 1988–1989 Chicagossa ja pelasi siellä kauteen 1995–1996. Seuraavalla kaudella (1997–1998) Roenick siirtyi Phoenix Coyotesiin ja pelasi siellä kauteen 2000–2001 ja sieltä hän siirtyi Philadelphia Flyersiin. Flyersissä Roenick ei ollut entisensä. Työsulun jälkeen Roenick siirtyi Los Angeles Kingsiin kun Flyers vahvisti itseään ostamalla esimerkiksi Peter Forsbergin Colorado Avalanchesta. Kaudeksi 2006–2007 hän palasi Coyotesiin.
Roenick pelasi viimeiset kaksi kauttaan San Jose Sharksissa ja ilmoitti uransa lopettamisesta 4. elokuuta 2009.
Uima-allas
Uima-allas on vedellä täytetty allas, joka on tarkoitettu uimista varten.
Jo antiikin ajalla kreikkalaiset ja roomalaiset rakensivat uima-altaita urheilijoiden ja sotilaiden harjoittelua, mutta myös erilaisia vedessä pelattavia pelejä varten. Rooman keisareilla oli omat henkilökohtaiset uima-altaansa, joissa oli myös kaloja.
Kansainvälisen uintiliiton FINAn sääntöjen mukaan uima-altaan tulee olla 25 tai 50 metriä pitkä ja syvyydeltään vähintään 1,35 metriä. Kilpailuja järjestetään erikseen lyhyellä ja pitkällä radalla. Olympialaisissa ja pitkän radan MM-kisoissa altaan pitää olla 50 metriä pitkä jaettuna 2,5 metrin leveisiin ratoihin, joista kahta reunimmaista ei käytetä. Veden lämpötilan pitää olla 25—28 celsiusastetta, valaistuksen vähintään 1 500 luxia ja syvyyden vähintään 2 m. Myös rataköysien värityksistä ja merkkilippujen paikoista on omat määräyksensä.
Poreallas on allas, jossa putkia pitkin vedenpinnan alapuolelle pumpataan ilmaa, mikä saa veden poreilemaan. Tavallisesti porealtaissa istutaan vedenpinnan alapuolella olevalla penkillä. Usein käytössä on myös erilaisia hierovia vesisuihkuja. Porealtaan vesi on usein lämmintä.
Erilaisissa kylpylöissä, hotelleissa ja yksityisten ihmisten asunnoissa on hyvin erilaisia ja -kokoisia uima-altaita mm. kylmävesiallas, terapia-allas, kahluuallas, kylpytynnyri ja hyppyallas. Hyppyallas on yleensä 4-5 metriä syvä.
Maailman suurin uima-allas sijaitsee San Alfonso del Marissa, Chilessä.
Tenkodogo
Tenkodogo on kaupunki Burkina Fasossa Boulgoun provinssissa. Se on tämän provinssin ja Centre-Estin alueen pääkaupunki. Vuonna 2006 Tenkodogon asukasluku oli 124 053.
Friedrich Gulda
Friedrich Gulda (16. toukokuuta 1930 Wien – 27. tammikuuta 2000 Weißenbach) oli itävaltalainen pianisti.
Gulda syntyi Wienissä opettajan pojaksi. Hän opiskeli vuodesta 1942 lähtien pianonsoittoa ja musiikin teoriaa Wienin musiikkiakatemiassa. Voitettuaan ensimmäisen palkinnon kansainvälisessä kilpailussa Genevessä 1946 Gulda aloitti konserttikiertueiden tekemisen ympäri maailmaa. Hänestä tuli tunnettu Beethovenin teosten tulkinnoistaan, joiden lisäksi hän esitti muun muassa J. S. Bachia, Mozartia, Schubertia, Chopinia, Debussya ja Ravelia.
Gulda tunsi mielenkiintoa myös jazzia kohtaan. Hän pyrki erikoisella käyttäytymisellään ja terävillä mielipiteillään pilkkaamaan Itävallan korkeakulttuurin ummehtuneisuutta. Konserteissaan hän piti usein päässään kirjavaa myssyä. Vuonna 1999 hän laittoi liikkeelle uutisen omasta kuolemastaan nähdäkseen sen aiheuttamat reaktiot ja vietti muutamaa päivää myöhemmin "ylösnousemusjuhlia" "Paradise girls" -nimisen gogo-ryhmän kanssa.
Gulda kuoli sydänsairauteen vuonna 2000. Hän oli naimisissa ja sai kolme poikaa.
Khalid (panssarivaunu)
Khalid on Royal Ordance Leedsin (Englanti) valmistama taistelupanssarivaunu. Käytännössä tämä on modernisoitu Shir 1. Jordania tilasi 274 Khalid-taistelupanssarivaunua vuonna 1979.
Miehistö
Aseistus
Mitat
Taistelumassa
Telapaine
Nopeus
Toimintamatka
Panssarointi
MBT 2000
Al-Khalid tai MBT 2000 on taistelupanssarivaunu, joka on kehitetty kiinalaisen NORINCOn ja Pakistanin yhteistyönä. Yhteistyösopimus allekirjoitettiin vuonna 1990 ja ensiesittely tapahtui toukokuussa 1991. Ensimmäiset erät Al-Khalid -taistelupanssarivaunuja kuljetettiin Pakistaniin vuonna 2002. Vuonna 2009 Pakistanin palveluksessa oli noin 300 Al-Khalid panssarivaunua.
Al-Khalidin kanuunalla voidaan ampua useita erilaisia ammuksia sekä panssarintorjuntaohjuksia. Al-Khalid nimi on peräisin 600-luvun muslimikomentajalta Khalid bin al-Walidilta.
Al-Khalid kehitettii neuvostoliittolaisten ja kiinalaisten panssarivaunujen pohjalta. Eniten se pohjautuu kiinalaiseen Type 90 panssarivaunuun, joka pohjautui useisiin neuvostiillolaisiin ja länsimaisiin taistelupanssarivaunuhin. Al-Khalidin paino on pienempi kuin länsimaalaisten taistelupanssarivaunujen, painaessaan vain 46t (vertaa Leopard 2: 55t, M1 Abrams: 61t, Challenger 2: 62t, Merkava: 65t).
Miehistö
Aseistus
Mitat
Taistelumassa
Nopeus
Toimintamatka
Panssarointi
Puuttuva rengas
Puuttuva rengas on lähinnä kansanomaisessa puheessa ja mediassa esiintyvä käsite, jolla tarkoitetaan evoluutiossa avoinna olevaa tuntematonta kehitysvaihetta alkeellisemman ja kehittyneemmän muodon välillä. Erityisesti puuttuvasta renkaasta on puhuttu tarkoitettaessa löydettyjäkin välimuotoja ihmislajin kehityksessä apinamaisen eläimen ja ihmisen välillä, niitä uutisoidaan usein "puuttuvina lenkkeinä".
Käsite on kuitenkin hieman harhaanjohtava, koska se luo kuvan suoraan etenevästä evoluutiosta.
Pakilan yläasteen koulu
Pakilan yläasteen koulu on Helsingin Länsi-Pakilassa sijaitseva, noin 450 oppilaan peruskoulu. Ruotsin ja englannin kielten lisäksi koulussa voi opiskella saksaa, ranskaa ja espanjaa. Liikunnassa ja musiikissa tarjotaan painotettua opetusta, johon haetaan soveltuvuuskokeella. Lisäksi opetuksessa korostuvat matemaattis-luonnontieteelliset aineet ja kuvataide. Koulun rehtorina on toiminut Juha Leino vuodesta 2015 lähtien.
Pakilan yläasteella järjestetään vuosittain päivä, jolloin vanhemmat tulevat oppilaiden puolesta kouluun.
Koulurakennus valmistui vuonna 1939, minkä jälkeen sitä on laajennettu ja korjattu useaan otteeseen. Vanhan koulujärjestelmän aikaan koulu oli kansalaiskoulu, jossa opiskelivat ne, jotka eivät menneet oppikouluun. Sota-aikana koulun tiloissa majoitettiin sotilaspoikia, jotka eivät ikänsä vuoksi osallistuneet aseellisiin tehtäviin mutta toimivat erilaisissa avustustehtävissä, kuten ilmatorjunnassa.
Koulun tontille rakennettiin vuonna 1994 kaksi parakkia helpottamaan tilanpuutetta. Vuonna 2011 ne uusittiin kokonaan. Varsinaisen koulurakennuksen peruskorjaus oli määrä aloittaa vuoden 2019 alussa, mutta kaupunki harkitsee rakennuksen korvaamista uudella kunnostuksen korkean hinnan ja vanhan rakennuksen epäkäytännöllisyyden vuoksi.
Pakilan ala-aste sijaitsee yläasteen läheisyydessä, saman pyörätien varrella.
Tsunku
Tsunku (), oikealta nimeltään Mitsuo Terada (, 29. lokakuuta 1968, Higashiosaka, Osakan prefektuuri, Japani) on japanilainen tuottaja, lauluntekijä sekä laulaja. Hänet tunnetaan parhaiten Morning Musumen tuottajana. Hän oli Sharan Q:n laulaja ennen bändin hajoamista, sekä comebackin aikana.
Tsunku oli Sharan Q:n laulaja. Heillä oli useita hittejä vuosien 1992 ja 2000 välillä. Vuonna 1997 hän etsi heille uutta naisvokalistia ASAYAN-televisio-ohjelman välityksellä. Heike Michiyo voitti kilpailun, mutta Tsunku näki suuria mahdollisuuksia viidessä häviäjässä, joten hän haastoi heidät myymään 50 000 kappaletta singleään viidessä päivässä. Hän nimesi heidät Morning Musumeksi. He levyttivät kappaleen, ja onnistuivat myymään sitä täydet 50 000 kappaletta vain neljässä päivässä.
Tsunku on myös Hello! Projectin tuottaja ja sielu. Hän perusti vuonna 2006 uuden tuotantoyhtiön, TNXn, joka tuottaa mm. idolilaulaja Tokito Amia. Hän tuottaa myös muita esiintyjiä kuten Deka Moni ja EE JUMP. Hän kirjoittaa suurimman osan tuottamistaan lauluista. Hänellä on myös aikaa muuhun, hän on esimerkikisi Pop Jam-televisio-ohjelman juontaja ja hän julkaisee omaa musiikkiaan. Hänen uusin albuminsa on "TYPE 2", ja hänen kolmas albuminsa julkaistiin kesäkuun 28., 2006. Hän on julkaissut kaksi omaa kuvakirjaansa, "Tsunku Photo gift in Las Vegas and Hawaii~COOL~" sekä "Tsunku Photo gift in Las Vegas and Hawaii~Natural~".
Heinäkuussa 2006 Tsunku avioitui 25-vuotiaan fukuokalaisen entisen mallin Idemitsu Kanakon (出光加奈子) kanssa.
Myyrmäen jalkapallostadion
Myyrmäen jalkapallostadion (aikaisemmilta sponsorinimiltään Pohjola Stadion ja ISS Stadion) on Vantaalla Myyrmäessä sijaitseva jalkapallostadion, joka avattiin vuonna 2000. Stadion toimii Naisten Liigassa pelaavan PK-35 Vantaan sekä Vaahteraliigassa pelaavan TAFTin kotikenttänä. Stadionin kapasiteetti on 4 600 katsojaa.
Stadionin ensimmäinen vaihe valmistui kesäkuussa 2000. Stadion on varsinaisesti jalkapalloareena, mutta se muuntautuu tapahtuman mukaan muuhunkin käyttöön. Stadionin pääkatsomossa on 2 250 katettua istumapaikkaa. Toisessa vaiheessa vuosina 2001–2002 rakennetussa katsomossa on paikkoja 2 050.
Vantaan kaupungin omistama yhtiö Kiinteistö Oy Länsi-Vantaan liikuntalaitokset osti 20. toukokuuta 2007 Metsäliitolta Myyrmäen jalkapallostadionin katsomorakenteet. Stadionille valmistuu tekonurmi, ja se soveltuu lähes ympärivuotiseen käyttöön. Stadion toimi vuoden 2009 Liigacupin finaalikenttänä.
Final Doom
Final Doom on id Softwaren kehittämä ensimmäisen persoonan ammuntapeli. Peli on julkaistu vuonna DOS:lle, Macintoshille ja PlayStationille. Peli käyttää samaa pelimoottoria, esineitä ja hahmoja kuin "Doom II". Final Doom eroaa Doomista ja Doom II:sta vain siten, että kentät ja jotkin tekstuurit ovat muuttuneet. Final Doomissa on yhteensä 64 tasoa, jotka on jaettu kahteen eri episodiin: "The Plutonia Experiment" ja "TNT-Evilution". Episodit eroavat toisistaan suuresti. TNT-Evilutionissa on laajat kentät joiden läpäisy vaatii hieman enemmän aivotyötä, sokkeloissa seikkailua ja avainten etsimistä kun taas Plutonia Experimentin loistokkuus piilee pienissä kentissä ja niiden nerokkaassa hirviöiden sijoittelussa. Plutoniassa avainkorttien löytäminen ei ole haastavin osuus vaan erittäin rajallinen ammusmäärä suhteutettuna suureen vihollismäärään.
Villikissa
Villikissa ("Felis silvestris") eli metsäkissa on pieni petoeläin, joka elää luonnonvaraisena Euroopassa, Aasiassa ja Afrikassa. Se metsästää pieniä nisäkkäitä, lintuja ja muita samankokoisia eläimiä.
Villikissa on sopeutunut monenlaisiin ympäristöihin: savannille, metsään ja arolle. Villikissat ovat väriltään keskiruskeita-mustaraitaisia, noin 50–80 senttimetriä pitkiä ja 3–7 kilogramman painoisia. Afrikkalaiset rodut ovat yleensä hieman pienempiä ja vaaleampia. Villikissat ovat äärimmäisen arkoja. Ne välttävät ihmisasutuksia ja elävät yksin noin kolmen neliökilometrin reviirillä. Eurooppalainen villikissa elää Länsi-, Keski- ja Itä-Euroopan metsissä, kuten myös Skotlannissa ja Turkissa, mutta ei Skandinaviassa, Islannissa, Irlannissa tai Suomessa.
Tutkijoiden keskuudessa ei ole yhtenäistä mielipidettä siitä, miten jakaa villikissa alalajien sen morfologinen ja geneettisen maantieteellisen variaation perusteella. Perinteisesti villikissa on jaettu afrikkalaiseen, aasialaiseen ja eurooppalaiseen alalajiin, mutta vuosien 2007 ja 2010 fylomaantieteelliset tutkimukset ehdottavat lisäksi eteläafrikkalaista "Felis silvestris cafra" ja Kiinan vuoristoarojen kiinanaavikkokissaa omiksi alalajeikseen. Kiinanaavikkokissaa pidetään kuitenkin usein myös omana lajinaan. Kotikissa puolestaan luokitellaan käytännöllisistä syistä joko omaksi lajikseen tai alalajikseen.
"Mammal Species of the World" -teoksen mukaan villikissalla 22 alalajia:
Humanistinen ammattikorkeakoulu
Humanistinen ammattikorkeakoulu (Humak) on suomalainen valtakunnallisesti toimiva ammattikorkeakoulu, missä voi opiskella yhteisöpedagogiikkaa, kulttuurituotantoa (luovat alat) sekä viittomakieli- ja tulkkausalaa. Yhteisöpedagogiikka tarkoittaa nuorisotyön, kansalaistoiminnan ja järjestötyön opintoja. Opiskelijoita ammattikorkeakoulussa on noin 1 500.
Humakista valmistuu yhteisöpedagogeja (AMK ja ylempi AMK), kulttuurituottajia (AMK ja ylempi AMK) ja tulkkeja (AMK ja ylempi AMK) sekä Master of Humanities -tutkinnon suorittaneita. Humak on järjestötyön ja nuorisotyön, kulttuurituotannon sekä viittomakieli- ja tulkkausalan merkittävimpiä kouluttajia ja asiantuntijoita Suomessa.
Humakissa voi opiskella kokopäiväisesti (päiväopetus) tai työn ohessa (monimuoto-opetus).
Valtakunnallisessa verkostoammattikorkeakoulussa on neljä alueyksikköä, joissa voi suorittaa seuraavia tutkintoja (suluissa):Tornion ja Joensuun kampukset lakkautuvat vähitellen osana ammattikorkeakoulujen rakenteellista kehittämistä. Niihin ei oteta enää uusia opiskelijoita.
Ammattikorkeakoulututkinnon jälkeen on mahdollista jatkaa ylempään ammattikorkeakoulututkintoon sekä järjestö- ja nuorisotyön, kulttuurituotannon että viittomakieli- ja tulkkausalalla. Kulttuurituotannon ylempään AMK-tutkintoon valmistava koulutus on yhteistoteutus Metropolia Ammattikorkeakoulun kanssa, ja viittomakielialalla tehdään yhteistyötä Diakonia-ammattikorkeakoulun kanssa.
Englanninkielinen ylempi ammattikorkeakoulututkinto Degree Programme in Youth Work and Social Equality (90 ECTS) on toteutettu yhteistyössä Bedfordshiren yliopiston (GB) ja Tarton yliopiston Viljandin kulttuurikollegen (EE) kanssa. Kansainvälistä koulutusyhteistyötä tehdään lisäksi viittomakielialalla eurooppalaisen maisteritasoisen EUMASLI-tutkinnon merkeissä.
Humakin 30 opintopisteen laajuisiin erikoistumisopintoihin järjestetään haku kaksi kertaa vuodessa, syksyllä ja keväällä.
Avoimessa ammattikorkeakoulussa voi opiskella opintosuunnitelmaan mukaisia opintoja.
Humakin opetus on vahvasti työelämälähtöistä. Koulutuksessa hyödynnetään alueellisia yhteistyökumppaniverkostoja.
Opiskelu Humakissa on jaettu kahteen vaiheeseen. Opinnot aloitetaan kampuksilla, missä rakennetaan ammatillista perustaa. Jo toisen opiskeluvuoden keväällä on - jos opiskelijalle on tarpeeksi opintosuorituksia - mahdollista siirtyä työelämälähtöiseen ohjaukseen ja valmennukseen TKI-keskuksiin.
2010-luvun puoleenväliin asti Humak toimi myös Suolahdessa Keski-Suomen Opiston kampuksella.
Humak on Diakonia-ammattikorkeakoulun ohella ainoa verkostomaisesti toimiva ammattikorkeakoulu. Se on Suomen Humanistinen Ammattikorkeakoulu Oy:n omistuksessa. Osakeyhtiön omistavat 12 kansanopistoa, joiden tiloissa ammattikorkeakoulu toimii. FT Tapio Huttula on Suomen Humanistinen Ammattikorkeakoulu Oy:n rehtori ja toimitusjohtaja.
Humanistisen ammattikorkeakoulun rehtorin toimisto sekä haku- ja opintotoimistopalvelut sijaitsevat Helsingin Haagassa. Osoitteessa Ilkantie 4 toimivat myös hallinto- ja talouspalvelut, ammattikorkeakoulun ja ylläpitäjäosakeyhtiön hallitukset sekä opiskelijakunta HUMAKO.
Kylänraitti
Kylänraitti on Veikkolassa ilmestyvä paikallislehti. Lehti ilmestyy neljä kertaa vuodessa, ja Veikkolan kyläyhdistys tuottaa sen talkoovoimin. Kylänraitista ilmestyy sekä paperipainos että internetissä julkaistava näköisversio.
Lehti on toiminut ainakin vuodesta 2004 saakka ja sen päätoimittaja on Matti Saartamo.
Hanafuda
Hanafuda (花札) tarkoittaa japanilaista korttipakkaa, joka on kehittynyt portugalilaisista pelikorteista. Kortit tunnetaan Koreassa nimellä "hwatu", ja Havaijilla se joskus lausutaan "hanafura". Hanafuda -korteilla pelataan useita eri korttipelejä, joista tunnetuimmat ovat japanilainen Koi Koi ja korealainen Go stop. Hanafuda tarkoittaa Kukkakortteja, ja korteilla pelattavista peleistä käytetään yleisnimeä Hanafuda- eli kukkakortti-pelit.
Vaikka Japanissa pelattiin useita hienostuneita korttipelejä jo aikaisilla ajanjaksoilla, ei niitä silti pelattu uhkapeleinä taikka köyhien keskuudessa. Kaikki kuitenkin muuttui vuonna 1549, kun Francis Xavier rantautui Japaniin tuoden mukanaan portugalilaisen korttipakan. Länsimaiset korttipelit kuitenkin kiellettiin samassa yhteydessä, kun Japani sulki yhteytensä länsimaailmaan vuonna 1633.
Koska kielletyt kortit olivat olleet suosittuja, tuntematon pelaaja kehitti korttipelin "Unsun Karuta". Nämä kortit oli koristeltu kiinalaisella taiteella, kuvaten kiinalaisia sotilaita, aseita, haarniskoita sekä lohikäärmeitä. Pakka koostui 75 kortista, mutta peli ei ollut korkean oppimiskynnyksensä takia yhtä suosittu kuin länsimaiset korttipelit.
Vuosina 1765-1788 korttipeli nimeltä "Mekuri Karuta" otti "Unsun Karutan" paikan. Pakassa oli 48 korttia, jotka jakaantuivat neljään 12 kortin settiin. Pelistä tuli laajalti suosittu, ja se oli yksi yleisimmistä uhkapelimuodoista tällä ajanjaksolla. Peli kiellettiin suosionsa takia vuonna 1791.
Seuraavina vuosikymmeninä kehitettiin lukuisia muita korttipelejä, jotka kuitenkin melkeinpä heti kiellettiin uhkapelikäyttönsä takia. Hallitus kuitenkin tajusi, että maassa tulisi aina olemaan jokin kansan pelaama uhkapeli, ja ryhtyi höllentämään tiukkaa uhkapelilakiaan.
Tämän tuloksena syntyivät lopulta Hanafuda-pelit, jotka yhdistelivät perinteisiä japanilaisia elementtejä länsimaiseen korttipeliin. Korttipelit eivät kuitenkaan enää olleet niin suosittuja kuin hallituksen kieltokauden aikana.
Vuonna 1889 Fusajiro Yamauchi perusti yrityksen "Nintendo Koppai" valmistaakseen käsintehtyjä Hanafuda-kortteja. Vaikka yritykseltä kesti jonkin aikaa päästä vauhtiin, pian hanafuda-kortteja alettiin käyttää peliluolissa, ja korttipeleistä tuli jälleen suosituja Japanissa. Nintendo Koppaista tuli myöhemmin tunnettu videopelivalmistaja Nintendo.
Nykyään Hanafuda-pelejä pelataan erityisesti Havaijilla sekä Koreassa. Ne ovat kahden tai kolmen hengen pelejä, tosin Havaijilla tunnetaan myös useamman pelaajan versio nimeltä Sakura.
Hanafuda-pakassa on 48 korttia kuten niitä edeltäneissä portugalilaisissa pakoissa. Kortit jakaantuvat 12 maahan, joista jokaisessa on neljä korttia. Kortteja ei ole merkitty numeroin tai maatunnuksin. Jokainen maa edustaa yhtä kuukautta, jonka tunnistaa kuukaudelle tyypillisestä kukasta, joka korttiin on kuvattu. Pakassa on eriarvoisia kortteja, jotka tunnistaa kukkien oheen kuvatuista eläimistä, runoliuskoista tai japanilaiseen kertomusperinteeseen liittyvistä hahmoista. Koreassa pakkaan kuuluu erilaisia jokerikortteja, mutta japanilaisessa pakoissa niitä ei ole.
The Libertine
The Libertine on ohjaaja Laurence Dunmoren ohjaama draamaelokuva, jonka ensi-ilta oli vuonna 2004. Sen pääosissa ovat Johnny Depp ja Samantha Morton.
"The Libertine" kertoo tositapahtumiin pohjautuen 1600-luvulla eläneen Rochesterin jaarli John Wilmotin elämästä ja kuolemasta. Nihilistinen Wilmot tuli tunnetuksi lahjakkaana kirjoittajana, jonka uraa paheelliset elämäntavat varjostivat. Elämänsä aikana Wilmot virui Towerin linnassa, häpäisi Englannin kuninkaan, kirjoitti rivoja runoja, käytti ylenmääräisesti alkoholia ja harrasti runsaasti seksiä molempien sukupuolien edustajien kanssa, kunnes kuoli 33-vuotiaana syfilikseen.
VCC-1
VCC-1 on italialainen panssaroitu miehistönkuljetusvaunu. Sen on kehittänyt italialainen Automotive Technical Service yhdysvaltalaisen M113A1:n pohjalta ja sitä valmistaa Oto Melara. Vaunun pääaseena on 12,7 mm konekivääri. Viimeiset Italian armeijan tilaamista vaunuista valmistuivat vuonna 1982.
Steyr 4K 7FA G 127
Steyr 4K 7FA G 127 on itävaltalainen panssaroitu miehistönkuljetusajoneuvo. Se on modernisoitu versio vanhemmasta 4K 4FA -sarjasta. Eroja ovat pienempi pääase, parempi panssarointi sekä suuremmat nopeudet ja toimintamatkat. Ensimmäinen prototyyppi valmistui vuonna 1976 ja ensimmäiset tuotantomallit vuonna 1977.
Miehistö
Aseistus
Mitat
Taistelupaino
Nopeus
Toimintamatka
Panssarointi
Saurer 4K 4FA
Saurer 4K 4FA on itävaltalainen rynnäkköpanssarivaunu, jonka on kehitellyt Saurer-Werke. Saurer 4K 4FA tuli Itävallan armeijan viralliseen käyttöön vuonna 1961 kun vaunun sarjatuotanto alkoi.
Miehistö
Aseistus
Mitat
Taistelumassa
Nopeus
Toimintamatka
Panssarointi
Wood Buffalon kansallispuisto
Wood Buffalon kansallispuisto () on koillisessa Albertassa ja eteläisissä Luoteisterritorioissa sijaitseva kansallispuisto, joka on pinta-alaltaan (44 807 km²) Kanadan suurin. Se perustettiin vuonna 1922 suojelemaan maailman suurinta vapaasti liikkuvien metsäbiisonien kantaa, jonka koon arvellaan nykyisen olevan yli 2 000 yksilöä.
Kansallispuiston korkeus vaihtelee "Little Buffalo" -joen 183 metristä "Caribou Mountains" -vuorien 945 metriin. Puiston keskuspaikka sijaitsee Fort Smithissä, Luoteisterritorioissa, ja sillä on myös pienempi satelliittitoimisto Fort Chipewyanissa, Albertassa. Puisto on maantieteellisesti tärkeä, sillä Peace-, Athabasca- ja Slavejokien muodostama maailman suurin sisämaan jokisuisto sijaitsee sen alueella. Puisto sijaitsee myös aivan Athabascan öljyhiekkojen pohjoispuolella.
Wood Buffalon kansallispuistossa asuu luonnonvaraisena useita eri lajeja, kuten hirviä, mustakarhuja, susia, ilveksiä, majavia, piisameja, lumikenkäjäniksiä, hietakurkia, röyhelöpyitä sekä sukkanauhakäärmeitä, jotka tekevät puistossa tunnettuja yhteispesiä.
Erittäin uhanalaisten trumpettikurkien ainoa luonnollinen pesimispaikka sijaitsee Wood Buffalon luonnonpuistossa.
Vuonna 1983 Wood Buffalon kansallispuisto nimettiin Unescon maailmanperintöluetteloon Peace-Athabascan jokisuiston biologisen diversiteetin sekä suuren biisonikannan vuoksi.
Type 90 APC
Type 90 APC on kiinalainen panssaroitu miehistönkuljetusajoneuvo, jonka valmistuksesta vastaa NORINCO. Type 90 perustuu aikaisempaan YW 534-sarjaan.
Miehistö
Aseistus
Mitat
Taistelumassa
Nopeus
Toimintamatka
Panssarointi
Type 77 APC
Type 77 APC on kiinalainen panssaroitu miehistönkuljetusvaunu, joka on ulkoisesti ja teknisesti hyvin lähellä neuvostovalmisteista BTR-50Pk-miehistönkuljetusvaunua. Type 77 on kuitenkin varustettu paljon voimakkaamalla moottorilla, joka antaa sille paremmat vesi- ja tienopeudet. Type 77:llä on täysi vedenylityskyky ja on näin ollen ns. amfibiovaunu.
Miehistö
Aseitus
Mitat
Taistelumassa
Nopeus
Toimintamatka
Panssarointi
Once Upon a Time in Mexico
Once Upon a Time in Mexico on elokuvaohjaaja Robert Rodriguezin vuonna 2003 ensi-iltansa saanut toimintaelokuva. Se on kolmas osa lainsuojattomasta kitaransoittajasta kertovassa toimintaelokuvasarjassa, jonka aloittivat elokuvat "El Mariachi" (1992) ja "Desperado" (1995). Pääosia elokuvassa näyttelevät muun muassa Antonio Banderas, Salma Hayek ja Johnny Depp. Elokuvaa pidetään visuaalisesti komeana ja erikoisena toimintaelokuvana.
Donkey Kong Land 2
Donkey Kong Land 2 on jatko-osa vuoden 1995 Game Boy -hitille, Donkey Kong Landille. Pelin kehitti Rareware ja julkaisi Nintendo.
Donkey Kong Land 2 on juontaan, graafista ilmettään, maailmojaan ja hahmojaan myöten melkein kuin Game Boyn oma Donkey Kong Country 2. Peli on kuitenkin Super Nintendo -versiosta poiketen mustavalkoinen. Lisäksi kenttiä on vähemmän ja ne ovat erilaisia. Muitakin eroavaisuuksia löytyi, esimerkiksi Funky Kong -hahmo puuttuu pelistä kokonaan.
Näkymätön mies
Näkymätön mies viittaa seuraaviin asioihin:
Vincent Ventresca
Vincent Paul Gerard Ventresca (s. 29. huhtikuuta 1966 Indianapolis, Indiana, USA) on yhdysvaltalainen näyttelijä. Hänet tunnetaan varsinkin Suomessa parhaiten roolistaan televisiosarjassa "Näkymätön mies", jota kuvattiin vuosina 2000–2002. Sarjassa hän esitti pääroolia, Darien Fawkesia.
Ventresca on opiskellut Indianan yliopistossa, josta hän valmistui pääaineinaan teatteri ja psykologia. Hän on ollut vuodesta 1995 lähtien naimisissa Dianne Shinerin kanssa, ja pariskunnalla on kaksi lasta: vuonna 2000 syntynyt Benjamin sekä 2002 syntynyt Rene Marie.
Undekaani
Undekaani eli n-undekaani (CH) on 11-hiilinen suoraketjuinen alkaani. Se on normaaliolosuhteissa olomuodoltaan väritön, veteen liukenematon neste. Undekaanin rakennekaava on CH(CH)CH, moolimassa 156,31 g/mol, sulamispiste −26 °C, kiehumispiste 196 °C, tiheys 0,7 g/cm (vesi = 1,0 g/cm), leimahduspiste 60 °C ja CAS-numero 1120-21-4.
Undekaanilla (CH) on 159 isomeerista muotoa. Suoraketjuista muotoa kutsutaan nimellä n-undekaani.
Mies joka itki
Mies joka itki () on Sally Potterin käsikirjoittama ja ohjaama brittiläis-ranskalainen draamaelokuva vuodelta 2000. Elokuvassa näyttelevät muun muassa Christina Ricci ja Cate Blanchett.
Elokuva kuvaa nuoren tytön elämää Pariisissa juuri ennen kuin natsit valloittivat sen toisessa maailmansodassa.
Kevin Young
Kevin Curtis Young (s. 16. syyskuuta 1966 Los Angeles, Kalifornia) on yhdysvaltalainen aitajuoksija, joka juoksi 400 metrin aitoja. Hän voitti lajissaan olympiakultaa 1992 Barcelonan kisoissa.
Vuoden 1988 olympialaisissa Soulissa hän oli neljäs. Young oli neljäs myös vuoden 1991 maailmanmestaruuskilpailuissa. Stuttgartin MM-kisoissa 1993 Young voitti maailmanmestaruuden ajalla 47,18.
Kevin Young pitää hallussaan 400 metrin aitojen maailmanennätystä tuloksella 46.78, jonka hän juoksi Barcelonan olympiafinaalissa.
Perheen jalokivi
Perheen jalokivi ("The Family Stone") on yhdysvaltalainen romanttinen komediaelokuva joulukuulta 2005.
Elokuvassa esiintyvät muun muassa Claire Danes, Diane Keaton, Rachel McAdams, Dermot Mulroney, Craig T. Nelson ja Luke Wilson.
Angelo Taylor
Angelo F. Taylor (s. 29. joulukuuta 1978 Albany, Georgia) on yhdysvaltalainen yleisurheilija. Hän on kolminkertainen olympiavoittaja ja viisinkertainen maailmanmestari.
Taylor sai nuorten MM-kilpailuissa pronssia 400 metrin aitajuoksussa Sydneyssä 1996. Sevillan MM-kisoissa 1999 hän voitti kultaa 4 × 400 metrin viestijuoksussa, mutta karsiutui 400 metrin aitojen alkuerissä. Vuonna 2000 hän voitti 400 metrin aitajuoksussa kultaa Sydneyn olympialaisissa ajalla 47,50. Finaalissa Taylor juoksi neljättä rataa ja voitti 0,03 sekunnilla toiseksi tulleen Saudi-Arabian Hadi Soua'an Al-Somailyn.
Taylor juoksi Sydneyssä myös Yhdysvaltain 4 × 400 metrin viestijoukkueessa alkueriä. Joukkue voitti kultaa, mutta mitali vietiin heiltä myöhemmin pois dopingrikkomusten takia. Antonio Pettigrew myönsi vuonna 2008, että hän oli käyttänyt tuolloin EPO-hormonia. Kisajoukkueesta ovat jääneet kiinni jälkeenpäin myös veljekset Alvin ja Calvin Harrison sekä Jerome Young. Vain Michael Johnson ja Taylor ovat olleet puhtaita.
Taylor voitti vuonna 2000 Dohan GP-finaalin ajalla 48,14. Edmontonin MM-kilpailuissa 2001 hän oli jälleen mukana voittoisassa viestijoukkueessa, mutta karsiutui 400 metrin aitojen välierissä. Ateenassa 2004 olympiavoittoa puolustanut Taylor putosi niin ikään jatkosta välierävaiheessa. Osakan MM-kilpailuissa 2007 hän voitti pronssia 400 metrin juoksussa ajalla 44,32 ja kultaa viestissä. hän sijoittui samana vuonna 400 metrillä kolmanneksi.
Pekingissä 2008 Taylor uusi kahdeksan vuoden takaisen olympiavoittonsa 400 metrin aitajuoksussa. Taylor johdatti ajallaan 47,25 yhdysvaltalaiset kolmoisvoittoon, kun Kerron Clement oli toinen ja Bershawn Jackson kolmas. Pitkässä viestissä hän juoksi toisen osuuden Yhdysvaltojen voittaessa kultaa. Berliinin MM-kilpailuissa 2009 hän juoksi avausosuuden Yhdysvaltojen voittaessa pitkän viestin maailmanmestaruuden. 400 metrin aitajuoksussa hän karsiutui alkuerissä. Daegun MM-kilpailuissa 2011 hän sijoittui 400 metrin aitajuoksussa seitsemänneksi ja juoksi kolmannen osuuden Yhdysvaltojen kultajoukkueessa 4 × 400 metrin viestissä. Lontoon olympialaisissa 2012 hän oli 400 metrin aidoissa viides ja sai pitkässä viestissä hopeaa juostuaan ankkuriosuuden Yhdysvaltain joukkueessa.
Benny &amp; Joon
Benny & Joon on vuonna 1993 ensi-iltansa saanut, Jeremiah S. Chechikin ohjaama draama, jonka pääosissa ovat Aidan Quinn, Mary Stuart Masterson ja Johnny Depp.
Benny on autonkorjaaja, jonka sisko Joon on henkisesti sairas, eikä pysty huolehtimaan itsestään. Benny on aina pitänyt huolta siskostaan, kunnes heidän rauhallinen elämänsä muuttuu Samin muuttaessa heille joksikin aikaa. Omaperäinen Sam saa Joonin sydämen, mikä on hankalaa Bennyn mielestä, koska hän on aina tottunut siskonsa tarvitsevan hänen apuaan.
"Video-oppaassa" vuodelta 1994 Bello Romano sanoo elokuvaa rakastettavaksi mutta rönsyileväksi komediaksi ja antaa sille kolme tähteä viidestä, mikä vastaa sanallista arviota ”hyvä”.
Kid Rock
Kid Rock (s. 17. tammikuuta 1971 Romeo, Michigan), oikealta nimeltään Robert James Ritchie, on yhdysvaltalainen rap-artisti, laulaja ja rock-muusikko. Hän aloitti uransa 1980-luvulla DJ:nä ja myöhemmin rap-artistina, mutta tuli tunnetuksi vasta imagonsa ja musiikkityylinsä vaihdoksen myötä julkaistuaan rock- ja metal-painotteisemman albuminsa "Devil Without a Cause" vuonna 1998.
Kid Rockin nostivat suureen suosioon rock-hitit "Bawitdaba", "I Am the Bullgod" ja "Cowboy" sekä niitä seuraanneet uudet hitit "American Badass" ja "Picture" (Sheryl Crow'n kanssa). Tämän jälkeen hän julkaisi albumit "Kid Rock" ja "Live Trucker", jotka jäivät vähälle huomiolle. Kid Rock nousi takaisin suosioon vuoden 2007 "Rock N Roll Jesus" -albumin myötä. Albumin singlet "So Hott", "Aamen" ja "All Summer Long" nousivat kaikki hiteiksi.
Kid Rock on kertonut vaikuttajikseen mm. AC/DC:n, ZZ Topin, Run DMC:n, Beastie Boysin, Lynyrd Skynyrdin ja Bob Segerin.
Kid Rock aloitti uransa 11-vuotiaana tanssijana breakdance-ryhmässä. Hieman myöhemmin hän hankki itselleen levysoittimet Run DMC:n ja Beastie Boysin innoittamana. High School -vuosina hän toimi usein juhlissa DJ:nä olutpalkalla. Samoihin aikoihin hän aloitti myös rap-uransa ja tulikin hyvin tunnettuksi Mt. Clemensissä uniikin tyylinsä ansiosta.
Vaikuttaessaan räppärina detroitilaisessa hiphop-ryhmässä hän ystävystyi myös legendaarisen Boogie Down Productions -jäsenen, D-Nicen kanssa. Eräänä iltana kun Kid Rock oli lämmittelemässä Boogie Downia, D-Nice oli kutsunut Jive Records -levy-yhtiön edustajan kuulemaan hänen esitystään. Tämä johti levysopimukseen Kid Rockin ollessa vasta 17-vuotias. Sopimuksen avulla hän pääsi "Straight From The Underground" -kiertueelle tunnettujen artistien, kuten Ice Cuben ja Too Shortin kanssa.
Kid Rockin ensimmäinen albumi "Grits Sandwiches for Breakfast" oli Too Shortin, D-Nicen ja muiden tuottama, ja se julkaistiin vuonna 1990. FCC (Federal Communications Commission, Yhdysvaltojen telehallintoviranomaiset) kielsi albumin ensimmäisen singlen "Yo Da Lin In The Valley" siivottoman aiheen ja kielenkäytön vuoksi. Kun college-dj soitti singlen radiossa, joutui koulu maksamaan 23 700 dollarin korvaukset.
Julkaistuaan ensimmäisen albuminsa Kid Rock oli kirjoittamassa nimikirjoituksia levyliikkessä Rosevillessä, Michiganissa, kun nuori muusikko joutui kiistaan hänen kanssaan. Tämä oli 17-vuotias Marshall Mathers III, joka myöhemmin tuli tunnetuksi Emineminä. Kaksikosta tuli ystävyksiä, ja Eminen räppäsi myöhemmin "Fuck Off" kappaleessa Kid Rockin "Devil Without a Cause" albumilla.
Vuonna 1993 Kid Rock julkaisi toisen albuminsa, The Polyfuze Methodin, ja vuonna 1996 hän julkaisi seuraavan albuminsa, Early Morning Stoned Pimp.
Vuonna 1998, vuosikymmen ensimmäisen levynsä jälkeen, Kid Rock liittyi Atlantic Recordsiin ja julkaisi ensimmäisen taloudellisesti menestyksekkään levynsä nimeltään Devil Without a Cause. Albumi on myynyt yksitoistakertaisesti platinaa Yhdysvalloissa ja melkein yltänyt kaikkien aikojen 50 myydyimmän albumin joukkoon.
Kid Rock esiintyy Lynyrd Skynyrdin Vicious Cycle -levyllä kappaleessa Gimme Back My Bullets.
Almira
Almira, alun perin Der in Kronen erlangte Glücks-Wechsel (Kohtalon muutos joka tavoitti kruunun) tai Almira, Königin von Castilien (Almira, Kastilian kuningatar) on Georg Friedrich Händelin ensimmäinen ooppera.
Händel saapui Hampuriiin vuonna 1703. Hän soitti viulua ja cembaloa Gänsemarktin teatterin (nykyisen Hampurin valtionoopperan) orkesterissa. Hänen ensimmäinen oopperansa - joka julkaistiin Singspielinä - sai ensiesityksensä 8. tammikuuta 1705, ja sävellystyön oletetaan tapahtuneen tätä edeltävinä kuukausina.
Libretto perustuu italialaisen Giulio Pancierin 1691 kirjoittamaan Almiraan, jonka Giuseppe Boninventi sävelsi. Händelille libreton käänsi ja muokkasi Christian Feustking. Suurin osa resitatiiveista ja aarioista lauletaan saksaksi, mutta osa lauletaan italiaksi.
Almira oli täydellinen menestys. Sitä esitettiin kaksikymmentä kertaa, kunnes sen syrjäytti Händelin seuraava ooppera, Nero, jonka musiikki ei ole säilynyt. 1732 Almira esitettiin uudestaan Theater am Gänsemarktissa Georg Philipp Telemannin sovituksena.
Almiran ensimmäinen moderni esitys tapahtui Händelin musiikille omistetulla “Halleschen Händelfestspiele” -festivaalilla 4. kesäkuuta 1994. Suomessa Almira sai kantaesityksensä 24. maaliskuuta 2006 Helsingin ammattikorkeakoulu Stadian tuotantona.
Oopperan henkilöhahmot ovat seuraavat:Almira on Händelin ainoa ooppera, jossa kaikkien mieshahmojen äänialat ovat luonnolliset.
Don Juan DeMarco
Don Juan DeMarco on vuonna 1995 ensi-iltansa saanut romanttinen draamakomedia, jonka on ohjannut Jeremy Leven. Pääosissa esiintyvät Johnny Depp, Marlon Brando ja Faye Dunaway. Elokuvassa psykiatri Jack Mickler hoitaa potilastaan, joka kuvittelee olevansa maailman suurin rakastaja Don Juan.
Hiroshi Yamauchi
Hiroshi Yamauchi (山内溥, 7. marraskuuta 1927 – 19. syyskuuta 2013 Japani) oli Nintendon kolmas toimitusjohtaja vuodesta 1949 vuoteen 2002, jolloin hän luovutti paikkansa Satoru Iwatalle. Yamauchin ansioksi voidaan lukea Nintendon muuttamisen pienestä korttipeliyrityksestä yhdeksi tämän päivän suurimmista videopeliyrityksistä. Yamauchista myös tuli yhdysvaltalaisen baseball-joukkue Seattle Marinersin suurin omistaja vuonna 1992. Joukkuetta johtaa nykyään entinen Amerikan Nintendon johtaja Howard Lincoln.
Vuoden 2010 Forbesin tilastojen mukaan Yamauchi oli maailman 201. rikkain ja Japanin seitsemänneksi rikkain ihminen.
Hiroshi Yamauchi syntyi 7. marraskuuta 1927 Shikanojō Inaban ja Kimi Yamauchin lapseksi. Hänen isänsä, Shikanojō oli aikaisemmin hyväksynyt sukunimensä muuttamisen Yamauchiksi; kuitenkin vuonna 1933 hän hylkäsi perheensä. Tämän seurauksena Hiroshin kasvattajiksi tulivat hänen isovanhempansa Sekiryō ja Tei Yamauchi.
Hiroshi Yamauchi kuoli 19. syyskuuta 2013 keuhkokuumeeseen sairaalassa Japanissa.